Yaponcha tizim: uy yig‘ishtirishning oqilona usuli

Mari Kondo – tartibga keltirish borasida o‘zining noyob uslubi bilan mashhur bo‘lgan yaponiyalik mutaxassis. Bu uslub yordamida siz har qanday tartibsizliklarni osongina bartaraf etasiz. Biz uning sizga Yangi yil arafasida uyni yig‘ishtirishda qo‘l keladigan bir nechta qoida va maslahatlari bilan tanishtirmoqchimiz.

Har kuni 15 daqiqadan yig‘ishtirishga vaqt sarflash to‘g‘risidagi maslahatni unuting. Biror vaqtni ajrating, hammasini biryo‘la, shartta va iloji boricha tezroq hal eting.
Qaysidir buyumlarni keyinga qoldirib o‘tirmay, keraksiz narsalarning hammasini tashlab yuboring va qolganlarini qayerga joylashtirishni o‘ylang.
Agar kiyimga uncha o‘ch bo‘lmasangiz, kiyim-kechaklaringizdan boshlasangiz ham bo‘ladi, keyin esa, kitoblarga, qog‘ozlarga va oshxona jihozlariga o‘tishingiz mumkin.
Yig‘ishtirishning birinchi qoidasi – narsalarni turiga qarab biryo‘la yig‘ishtirish. Masalan, kiyimlarni yig‘ishtirmoqchi bo‘lsangiz, biryo‘la hamma xonalardagi kiyimlarni yig‘ishtiring.
Agar siz haqiqiy ozodalikka erishmoqchi bo‘lsangiz, sizga yoqmagan narsalarning hammasini tashlang.
To‘planib qolgan qog‘ozlarning keraklilarini, ya’ni shartnomalar, shaxsiy hujjatlar va shu kabilarni ajratib oling. So‘nggi paytlarda barcha ma’lumotlarni internet tarmoqlaridan bemalol olishingiz mumkin. Shuning uchun har xil elektr asboblari va boshqa texnikalardan foydalanish qo‘llanmalarini bemalol tashlab yuborsangiz ham bo‘ladi.